# Γιώργος Γιαννιάς

### Από τη Βικιπαίδεια, την ελεύθερη εγκυκλοπαίδεια

Ο Γιώγρος Γιαννιάς ήταν αγωνιστής του 1821.

Γιός του Κωνσταντίνου Γιαννιά, αγωνιστή του 1821. Είχε γεννηθεί στην Προστοβίτσα Αχαΐας.

Το Μάρτιο του 1821 μπήκε απο τους πρώτους στον αγώνα με δικό του μικρό στρατιωτικό σώμα. Έδωσε πολλές μάχες και κυρίως με τους Τουρκαλβανούς του Λάλα.

Στις 27 Μαΐου 1821 συγκρούστηκε με 1500 Τουρκολαλαίους στα στενά του Κατσαρού . Η φθορά που επέφερε στον εχθρό ήταν 120 Τούρκοι. Πολλά δημοτικά τραγούδια εξύμνησαν τον ηρωισμό του. Κοντά στην θέση που έγινε η μάχη στο Αντρώνι (Σπαρτουλιά) έχει στηθεί μνημείο προς τιμήν του.

Το Ιούνιο του 1821 όταν οι Έλληνες πολιορκούσαν το Λάλα, στα σύνορα με την Ηλεία, κρατούσε την προφυλακή του Ελληνικού στρατοπέδου. Σε μιά εφόρμηση των Λαλαίων στο χωριό Κούμανι τους επιτίθεται με 100 άντρες αλλά μπροστά στο μεγάλο πλήθος των Τουρκαλβανών οι περισσότεροι δειλιάζουν και φεύγουν, έτσι μένει με 8 άντρες και πολεμά σκληρά και όταν τελειώνουν τα πολεμοφόδια βγάζουν τα γιαταγάνια τους και πολεμούν σε άνιση μάχη σώμα με σώμα. Έπεσαν όλοι στις 13-6-1821.

Ανακτήθηκε από "http://el.wikipedia.org../../../%CE%B3/%CE%B9/%CF%8E/%CE%93%CE%B9%CF%8E%CF%81%CE%B3%CE%BF%CF%82_%CE%93%CE%B9%CE%B1%CE%BD%CE%BD%CE%B9%CE%AC%CF%82_3c2a.html"

Κατηγορίες: Αχαιοί Αγωνιστές 1821 | Αγωνιστές του 1821 | Θάνατοι το 1821

##### Views

- Άρθρο
- Συζήτηση
- Τελευταία έκδοση

##### Αναζήτηση